CELEX: 32012R0578
Language: lv
Date: 2012-06-29 00:00:00
Title: Komisijas Īstenošanas regula (ES) Nr. 578/2012 ( 2012. gada 29. jūnijs ) par darbīgās vielas difenilamīna neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū  Dokuments attiecas uz EEZ

30.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 171/2
            
         KOMISIJAS ĪSTENOŠANAS REGULA (ES) Nr. 578/2012
   (2012. gada 29. jūnijs)
   par darbīgās vielas difenilamīna neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:
   
               (1)
            
            
               Saskaņā ar Regulas (EK) Nr. 1107/2009 80. panta 1. punkta c) apakšpunktu attiecībā uz apstiprinājuma procedūru un nosacījumiem darbīgajām vielām, par kurām iesniegtie pieteikumi atzīti par pilnīgiem saskaņā ar 16. pantu Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (2), piemēro Padomes Direktīvu 91/414/EEK (3). Difenilamīns ir darbīgā viela, par kuru iesniegtais pieteikums saskaņā ar minēto regulu ir atzīts par pilnīgu.
            
         
               (2)
            
            
               Komisijas Regulā (EK) Nr. 451/2000 (4) un Regulā (EK) Nr. 1490/2002 (5) paredzēti sīki izstrādāti noteikumi par to, kā īstenot Direktīvas 91/414/EEK 8. panta 2. punktā minētās darba programmas otro un trešo posmu, un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Difenilamīns bija iekļauts minētajā sarakstā. Komisijas Lēmumā 2009/859/EK (6) tika noteikts, ka difenilamīns nav iekļaujams Direktīvas 91/414/EEK I pielikumā.
            
         
               (3)
            
            
               Vienojoties ar sākotnējo iesniedzēju, cita persona (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu ar lūgumu piemērot paātrināto procedūru, kā paredzēts Komisijas Regulas (EK) Nr. 33/2008 14. līdz 19. pantā.
            
         
               (4)
            
            
               Pieteikumu iesniedza Īrijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši, kā izklāstīts Lēmumā 2009/859/EK. Minētais pieteikums arī atbilst pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.
            
         
               (5)
            
            
               Īrija izvērtēja pieteikuma iesniedzēja iesniegtos papildu datus un sagatavoja papildu ziņojumu. 2010. gada 3. decembrī tā minēto ziņojumu nosūtīja Eiropas Pārtikas nekaitīguma iestādei (turpmāk “Iestāde”) un Komisijai.
            
         
               (6)
            
            
               Iestāde papildu ziņojumu nosūtīja pārējām dalībvalstīm un pieteikuma iesniedzējam, lai tie varētu sniegt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2011. gada 5. decembrī iesniedza Komisijai secinājumu par difenilamīna riska novērtējumu (7). Novērtējuma ziņojuma projektu, papildu ziņojumu un Iestādes secinājumu dalībvalstis un Komisija izskatīja Pārtikas aprites un dzīvnieku veselības pastāvīgajā komitejā, un 2012. gada 1. jūnijā šie dokumenti tika pabeigti kā Komisijas pārskata ziņojums par difenilamīnu.
            
         
               (7)
            
            
               Pieteikuma iesniedzēja sniegtie papildu dati un informācija neļāva izslēgt konkrētos problemātiskos aspektus, kuru dēļ attiecīgo vielu neiekļāva minētajā pielikumā. Jo īpaši, nebija iespējams veikt uzticamu novērtējumu par ietekmi uz patērētāju, jo trūka informācijas par atliekām nepārstrādātos un pārstrādātos ābolos un nebija iespējams izslēgt iespēju, ka ābolos varētu būt nitrozamīni. Konkrētāk, nebija iespējams identificēt trīs metabolītus un līdz ar to novērtēt to toksikoloģiskās īpašības. Turklāt pārstrādes pētījums, ko iesniedza pieprasījuma iesniedzējs, nebija reprezentatīvs attiecībā uz standarta hidrolītiskajiem apstākļiem un no tā nebija iespējams identificēt sadalīšanās un reakcijas produktus, tostarp trīs nezināmos metabolītus. Visbeidzot, papildu iesniegtie pierādījumi par nitrozamīniem bija nepārliecinoši, jo analīzes metode nebija apstiprināta, tai nebija pietiekamas izšķirtspējas un trūka selektivitātes.
            
         
               (8)
            
            
               Komisija aicināja pieteikuma iesniedzēju sniegt piezīmes par Iestādes secinājumu. Turklāt saskaņā ar Regulas (EK) Nr. 33/2008 21. panta 1. punktu Komisija aicināja pieteikuma iesniedzēju sniegt piezīmes par pārskata ziņojuma projektu. Pieteikuma iesniedzējs sniedza piezīmes, un tās tika rūpīgi izskatītas.
            
         
               (9)
            
            
               Tomēr, neraugoties uz pieteikuma iesniedzēja sniegtajiem argumentiem, 7. apsvērumā minētās bažas netika novērstas. Līdz ar to nav pierādīts, ka ieteiktajos lietošanas apstākļos augu aizsardzības līdzekļi, kuru sastāvā ir difenilamīns, kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām.
            
         
               (10)
            
            
               Līdz ar to difenilamīnu nevajadzētu apstiprināt saskaņā ar Regulas (EK) Nr. 1107/2009 13. panta 2. punktu.
            
         
               (11)
            
            
               Skaidrības nolūkā būtu jāatceļ Lēmums 2009/859/EK.
            
         
               (12)
            
            
               Šī regula neliedz turpmāk iesniegt citus pieteikumus attiecībā uz difenilamīnu saskaņā ar Regulas (EK) Nr. 1107/2009 7. pantu.
            
         
               (13)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas neapstiprināšana
   Darbīgo vielu difenilamīnu neapstiprina.
   2. pants
   Atcelšana
   Lēmumu 2009/859/EK atceļ.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 29. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 309, 24.11.2009., 1. lpp.
   
      (2)  OV L 15, 18.1.2008., 5. lpp.
   
      (3)  OV L 230, 19.8.1991., 1. lpp.
   
      (4)  OV L 55, 29.2.2000., 25. lpp.
   
      (5)  OV L 224, 21.8.2002., 23. lpp.
   
      (6)  OV L 314, 1.12.2009., 79. lpp.
   
      (7)  Eiropas Pārtikas nekaitīguma iestāde; Secinājums par aktīvās vielas difenilamīna pesticīdu riska novērtējuma profesionālapskati. EFSA Vēstnesis, 2012. gads; 10(1):2486 [59 lpp.]. doi:10.2903/j.efsa.2012.2486. Pieejams tiešsaistē: www.efsa.europa.eu/efsajournal.htm.